laion/Wikipedia-Exotic huggingface dataset:
אלכסנדר סאר

אלכסנדר דאם סאר (בצרפתית: Alexandre Dam Sarr; נולד ב-26 באפריל 2005) הוא כדורסלן צרפתי המשחק בעמדת הסנטר בוושינגטון ויזארדס מליגת ה-NBA. סאר גדל בבורדו, צרפת, ובילדותו עברה משפחתו לטולוז. הוא החל לשחק כדורסל בגיל ארבע. בשנת 2019 הצטרף סאר למחלקת הנוער של ריאל מדריד הספרדית, ושיחק שתי עונות בקבוצת הקדטים של המועדון. בשנת 2021 עבר סאר לארצות הברית והצטרף לליגת הנוער אוברטיים אליט (אנ') החדשה באטלנטה, ג'ורג'יה. תמורת הצטרפותו לליגה הוא קיבל שכר מובטח של לפחות 100,000 דולר אמריקאי בשנה. הוא שיחק הליגה במשך שתי עונות, הראשונה ב-Team Overtime והשנייה ב-YNG Dreamerz, ובעונת 2022/23 נבחר לחמישיית העונה השנייה. ב-9 במאי 2023 חתם סאר בפרת' ויילדקטס מליגת העל האוסטרלית בכדורסל כחלק מתוכנית "הכוכב הבא" של הליגה. ב-27 בינואר 2024 הוא רשם שיא קריירה של 18 נקודות ו-5 חסימות בניצחון 103–91 על סאות' איסט מלבורן פיניקס. הוא סיים את העונה עם ממוצעים של 9.4 נקודות ו-4.3 ריבאונדים למשחק והוביל את קבוצתו לחצי גמר הליגה. ב-26 ביוני 2024 נבחר סאר במקום השני בדראפט ה-NBA ‏2024 על ידי וושינגטון ויזארדס, אחרי בן ארצו זאקרי ריזאשה. סאר ערך את הופעת הבכורה שלו בנבחרת הלאומית של צרפת בשנת 2021, ועזר לנבחרת הקדטים לזכות בטורניר הצ'לנג'ר בסקופיה שהחליף את אליפות אירופה בכדורסל עד גיל 16 בעקבות מגפת הקורונה באירופה. ב-2022 סייע לנבחרתו לזכות במדליית ארד בגביע העולם בכדורסל עד גיל 17, ושנה מאוחר יותר זכה עימה במדליית כסף בגביע העולם בכדורסל עד גיל 19. משפחתו של סאר היא ממוצא סנגלי. אביו, מסאר, הוא כדורסלן עבר, ואחיו הגדול אוליבייה (אנ') משחק באוקלהומה סיטי ת'אנדר מה-NBA. אלכסנדר סאר, ברשת החברתית אקס (טוויטר) אלכסנדר סאר, ברשת החברתית אינסטגרם פרופיל, באתר eurobasket פרופיל, באתר ליגת ה-NBA פרופיל, באתר ESPN פרופיל, באתר Overtime Elite פרופיל, באתר ליגת העל האוסטרלית בכדורסל פרופיל, באתר פיב"א אחרי וומבניאמה: הכירו את הצרפתי שמועמד להיבחר ראשון בדראפט 2024, באתר וואלה, 12 בספטמבר 2023 דני דניאלי, ‏וומבי 2.0: הסיבה לטנקינג של הוויזארדס?, באתר ערוץ הספורט, 25 בנובמבר 2023 "נעול בוויזארדס": השחקן המבטיח שצפוי לחבור לדני אבדיה, באתר ערוץ הספורט, 23 ביוני 2024 Alexandre Sarr va démarrer sa carrière à Perth, en Australie, bebasket.fr, [אלכסנדר סאר יחל את הקריירה שלו בפרת', אוסטרליה], ‏9 במאי 2023 (בצרפתית) ALEX SARR - We Got Next, סרטון בערוץ "פרת' ויילדקטס", באתר יוטיוב Ex-Real Madrid prospect Alexandre Sarr is the first European οf Overtime Elite League, Eurohoops, ‏1 ביולי 2021 French sensation Alexandre Sarr joins the Perth Wildcats, פרת' ויילדקטס, ‏9 במאי 2023 Overtime Elite League Signs First European Player In Alexandre Sarr, פורבס, ‏1 ביולי 2021 פרופיל, באתר Overtime Elite ויילדקטס 103–91 פיניקס, באתר ESPN פרופיל, באתר ליגת העל האוסטרלית בכדורסל פרופיל, באתר הצ'לנג'רים האירופיים עד גיל 16 2021 בפעם השנייה: ספרד אלופת העולם עד גיל 19, באתר ערוץ הספורט, 2 ביולי 2023
מרחב שומרון

מרחב שומרון הוא אחד משני המרחבים של מחוז ש"י של משטרת ישראל. המרחב חולש מהגלבוע בצפון ועד נחל שילה בדרום, הגובל בגזרת בנימין ומבואות יריחו בצד המזרחי וגובל במעלה אדומים. בשטח המרחב קיימים כשישים וחמישה יישובים ישראלים וכמאתיים שמונים יישובים פלסטינים. המרחב ייחודי, ומשרת אוכלוסייה מגוונת הכוללת יהודים ופלסטינים. המרחב פועל לצד צה"ל, שהוא הריבון בשטח באמצעות ארבע חטיבות מרחביות – אפרים, מנשה, הבקעה ושומרון. מטה מרחב שומרון ממוקם רחוב 33 מספר 20, אריאל. מפקד המרחב הנוכחי הוא ניצב-משנה צחי שרעבי. מרחב שומרון מאגד 2 תחנות משטרה, ו-2 נקודות משנה. בנוסף, קיימות מפקדות לתיאום וקישור עם גורמי הרשות הפלסטינית בשכם, קלקיליה, ג'נין וטול כרם. נקודת מעלה אפרים נקודת קדום בקדומים מרחבים ותחנות במחוז יהודה ושומרון, באתר משטרת ישראל, ‏22 באוקטובר 2020 https://news.walla.co.il/item/3642318
פיקודון

פיקודון (בצרפתית: Picodon) היא גבינה צרפתית מחלב עיזים המיוצרת באזור סביב נהר הרון בדרום צרפת. פירוש השם באוקסיטנית הוא "חריף". הגבינה עצמה מיוצרת במספר סוגים, כל אחד קטן, שטוח וצורתה עגולה, החל מצבע לבן מנומר ועד לצבע זהוב. בין 8.5 ס"מ בקוטר, 2.5-1.8 ס"מ בגובה, הגלילים נעים בין 40 לבין 100 גרם. פאטה (תוך) הגבינה מתובל ויבש בצורה יוצאת דופן, תוך שמירה על מרקם חלק ועדין. בעודה צעירה לגבינה יש קליפה לבנה רכה ובעלת טעם עדין ורענן. אם מיושנת זמן רב יותר, הגבינה עלולה לאבד מחצית ממשקלה וכתוצאה מכך הקליפה זהובה עם מרכז הרבה יותר קשה וטעם מרוכז יותר. פיקודון מיוצרת במספר סוגים, כל אחד תואם את תקנות ה-AOC (כינוי מקור מוגן - הצרפתי). אלה כוללים: Picodon de l'Ardèche - (60-40 גרם) הסוג הנפוץ ביותר, עם חומציות ניכרת. Picodon de Crest - (60 גרם) עשויה מהחלב האיכותי ביותר המעניק טעם חזק יותר. Picodon du Dauphiné - נמכרת בדרך כלל מיושנת היטב. Picodon de Dieulefit - (90-40 גרם) נמכרת בסוגים צעירים ומיושנים כאחד. Picodon de la Drôme - (45 גרם) חומציות נמוכה, עם טעמים מלוחים ומתוקים כאחד. Picodon à l'huile d'olive - כבושה בשמן ער אציל ושמן זית. העמק התחתון של הרון לרוב יבש מדי לייצור יין, אבל אידיאלי לעיזים לרעות על הדשא הדליל והשיחים העמידים הפזורים לאורך הגבעות. פיקודון עשויה מחלב עם כמות קטנה בלבד של אנזים הגבנה והאנזים מוסף בטרם החלב ניצוק לתבניות קטנות מנוקדות חורים זעירים. חלבון לקטי, קצף קפוא וחלב מרוכז או אבקת חלב אסורים לשימוש על פי התקנות. את הגבינה ממליחים פעמיים באמצעות מלח דק ויבש. הגבינה נשארת לייבוש לפחות ארבעה עשר ימים, אם כי ארבעה שבועות נפוץ יותר. גבינות שמסומנות בשיטת הבשלה Dieulefit (על פי הקומונה של Dieulefit) מעידות על כך שההבשלה כללה שטיפת פני הגבינה במים באמצעות הידיים ולאחר מכן הגבינה נשארת להתיישן בצנצנות חרס מכוסות למשך חודש לפחות. הייצור הוא משלושה סוגים (fermier, artisanal, industriel) : פרמייר - כלומר בחווה חקלאית, ארטיזנלי כלומר - מלאכת יד תעשייתי והמוצר הסופי הוא מינימום של 45% שומן (מהחומר הבש). פיקודון מיוצר לאורך כל השנה, אם כי ייצור פרמייר מתרחש רק בין האביב לסתיו. בסך הכל ייוצרו 584 טון בשנת 2005. הייצור מתבצע בעיקר במחוזות ארדש ודרום (Drôme), אם כי התקנות מתירות גם את קנטון Barjac ב-Gard ו-Valréas בווקלוז. מעמד AOC הוענק בשנת 1983. פלרדון רשימה של גבינות מחלב עיזים מדיה וקבצים בנושא פיקודון בוויקישיתוף Masui, Kazuko; Tomoko Yamada (1996). French Cheeses. Dorling Kindersley. p. 170. ISBN 0-7513-0896-X. "Le Picodon". maison-du-lait.com. אורכב מ-המקור ב-2007-10-21. "AOC Picodon". INAO.
מרחב דוד

מרחב דוד הוא אחד משלושת המרחבים של מחוז ירושלים של משטרת ישראל. המרחב חולש על כל מרחב העיר העתיקה ועל כל רובעיה. ייחודיות המרחב מתבטאת שבתחומו אתרים קדושים לשלוש הדתות: יהודים, מוסלמים ונוצרים, ובעל חשיבות לאומית ובינלאומית. מטה המרחב נמצא בקישלה בסמוך לשער יפו. מפקד המרחב הנוכחי הוא ניצב-משנה אברהם כהן. מרחב דוד נחשב לאחד המרחבים הרגישים ביותר של משטרת ישראל והרגיש ביותר במחוז ירושלים בתחום אחריותו האזור הרגיש של העיר העתיקה, על מורכבותו הפוליטית, הדתית והדמוגרפית. כמו כן, בגזרת המרחב נמצאים אתרים קדושים לשלוש הדתות: הכותל המערבי, כנסיית הקבר, מסגד אל-אקצא, ורחבת הר הבית. בנוסף, מתגוררים בתחומי המרחב תושבים משלוש דתות יהודים, מוסלמים ונוצרים, ובעיר העתיקה מבקרים מדי שנה כעשרה מיליון תיירים ומאמינים מישראל מכל רחבי העולם. במרחב מתקיימים ממשקים הדוקים עם מנהיגי האוכלוסייה ונכבדי העדות השונות. מבנה מחוז ירושלים, באתר משטרת ישראל, ‏15 באוגוסט 2017
טיקטמאסטר

טיקטמאסטר אנטרטיינמנט בע"מ (באנגלית: Ticketmaster Entertainment, LLC) הוא אתר אמריקאי למכירת והפצת כרטיסים, שבסיסו בבוורלי הילס שבקליפורניה. הוא פעיל במדינות רבות ברחבי העולם, ובשנת 2010 התמזג עם לייב ניישן לחברת אם בשם לייב ניישן אנטרטיינמנט. מכירת הכרטיסים באתר מתבצעת באופן דיגיטלי או בשני מרכזים עיקריים, הממוקמים בצ'ארלסטון שבווירג'יניה המערבית ובפאר שבטקסס. בין לקוחותיו של טיקטמאסטר נמנים אצטדיונים, אמנים ויזמים, והם אלו שקובעים את מחירי הכרטיסים. טיקטמאסטר מפעיל גם את TicketWeb, אתר כרטוס המיועד למקומות עצמאיים. טיקטמאסטר היה נתון למחלוקת רבות, בטענה להפרת חוקי הגבלים עסקיים רבים. הפלטפורמה גובה עמלה על כרטיסים שנקנו ונמכרו מחדש בה. העמלות יכולות להוות אחוז גבוה מעלויות הכרטיס. החברה גם עמדה בפני בדיקה של משרד המשפטים של ארצות הברית בגין תגמול נגד מקומות שהפקו את צו ההסכמה שלה למיזוג עם לייב ניישן, שהוארך בחמש שנים נוספות מ-2020 עד 2025. בעקבות ההביקורת הנרחבת על טיפול החברה במכירה המוקדמת של "The Eras Tour", סיבוב ההופעות השישי של טיילור סוויפט, החל משרד המשפטים בנובמבר 2022 לחקור את לייב ניישן אנטרטיינמנט בטענה כי מדובר במונופול. ועדת המשפטים של הסנאט האמריקאי בחנה את המיזוג בשימוע בינואר 2023. ביוני 2024 הודיעה טיקטמאסטר על פריצה למאגר הנתונים שלה. זאת לאחר שקבוצת האקרים הודיעה שגנבה פרטים אישיים של 560 מיליון לקוחות של טיקטמאסטר. המידע שנגנב בפריצה כולל שמות, כתובות, מספרי טלפון ופרטים חלקיים של כרטיסי אשראי של משתמשי טיקטמאסטר. מדיה וקבצים בנושא טיקטמאסטר בוויקישיתוף אתר האינטרנט הרשמי של טיקטמאסטר טיקטמאסטר, ברשת החברתית פייסבוק טיקטמאסטר, ברשת החברתית אקס (טוויטר) טיקטמאסטר, ברשת החברתית אינסטגרם טיקטמאסטר, באתר פינטרסט Pelofsky, Jeremy; Adegoke, Yinka (25 בינואר 2010). "Live Nation, Ticketmaster merge; agree to U.S. terms". Reuters. {{cite news}}: (עזרה) טיקטמאסטר: האקרים גנבו מידע של 560 מיליון לקוחות, באתר ynet, 2 ביוני 2024
בומבלורינה

בומבלורינה (באנגלית: Bombalurina) היא דמות ראשית במחזמר "קאטס" משל אנדרו לויד ובר. המחזמר הוא עיבוד תיאטרוני לספר השירה של ת"ס אליוט, ספרו של פוסום הזקן על חתולים שימושיים, שפורסם ב-1939. שמה של הדמות נרשם לראשונה בשיר "The Naming of Cats". בומבלורינה היא חתולה נקבית וחושנית, בעלת ביטחון עצמי ומעוטרת בפרווה אדומה בוהקת. התפקיד אויש לראשונה על ידי ג'רלדין גרדנר בווסט אנד ב-1981, ובשנה שלאחר מכן הוחלפה על ידי דונה קינג. בעיבוד הקולנועי למחזמר דמותה של בומבלורינה מגולמת על ידי טיילור סוויפט. בומבלורינה היא חתולה בוגרת, בעלת ביטחון עצמי וכוונות טובות בדרך כלל. היא יכולה להיות לעיתים רעה, במיוחד כלפי גריזבלה בתחילה. היא החברה הטובה ביותר של דמטר, ולעיתים קרובות נזהרת ממנה. שתיהן שונאות את מקאוויטי הנבל. בומבלורינה מכשפת חתולים זכרים רבים ביופפיו, במיוחד את רום טום טוגר, שדוחה אותה במהלך ביצוע שירו. תפקידה של בומבלורינה כולל ריקודים רבים, ומצריך בדרך כלל טווח קולי של מצו-סופרן. בומבלורינה מתוארת כחתולה יפה. פרוותה ארוכה בצבע אדום עם כתמים שחורים וחזה לבן. הדמות שרה את "The Gumbie Cat" עם וג'לילורום, ולה קטע סולו קצר ב-"Rum Tum Tugger". היא גם מופיעה ב-"Grizabella the Glamour Cat" עם דמטר וב-"Bustopher Jones" עם ג'ניאנדוטס וג'לילורום. חלקה הגדול נכלל ב-"Macavity", אותו היא מבצעת יחד עם דמטר לקראת סוף המחזמר. בעיבוד הקולנועי לשנת 2019 היא גם שרה את "Beautiful Ghosts". 1981 – ג'רלדין גרדנר 1982 – דונה קינג 1983 – מרלין דניאל 1998 – רוזמרי פורד 2019 – טיילור סוויפט "Demeter and Bombalurina". Cats the musical (official website). אורכב מ-המקור ב-25 במרץ 2019. נבדק ב-20 במרץ 2019. {{cite web}}: (עזרה) "Cats". Royal Caribbean Cruises Ltd. 2 ביוני 2017. ארכיון מ-30 במרץ 2019. נבדק ב-30 במרץ 2019. {{cite web}}: (עזרה) "Cats Audition" (PDF). Vereinigte Bühnen Wien. ארכיון (PDF) מ-30 במרץ 2019. נבדק ב-30 במרץ 2019. {{cite web}}: (עזרה) "Cast / Vocal Requirements: Cats". The Musical Company. ארכיון מ-2 באפריל 2019. נבדק ב-2 באפריל 2019. {{cite web}}: (עזרה) "Original London Cast List". Really Useful Group. אורכב מ-המקור ב-15 באוגוסט 2008. נבדק ב-30 במרץ 2019. {{cite web}}: (עזרה) Donna King (אורכב 08.04.2018 בארכיון Wayback Machine) at Internet Broadway Database, accessed 8 April 2018 "1998 Video Cast List". Really Useful Group. אורכב מ-המקור ב-7 באפריל 2010. נבדק ב-30 במרץ 2019. {{cite web}}: (עזרה) Wiseman, Andreas (20 ביולי 2018). "Jennifer Hudson, Taylor Swift, James Corden & Ian McKellen Line Up For 'Cats' Movie — Miaow". Deadline (באנגלית). ארכיון מ-20 ביולי 2018. נבדק ב-25 בפברואר 2019. {{cite web}}: (עזרה)
קנסטרה

קנסטרה (בפורטוגזית: Canastra) היא סוג של גבינה מפורסמת מברזיל. שמה בא מהאזור שבו היא מיוצרת, רמה המכונה Serra da Canastra, הממוקמת באזור הדרום-מערבי של מדינת מינאס ז'ראיס. האקלים, הגובה, המרעה והמים של אזור זה הם ספציפיים לייצורה ומסיבה זו המעדן הזה מיוצר רק בקומץ ערים, תחת ייצור מפוקח. בשנת 2008 גבינת קנסטרה נחשבה לחלק מהמורשת תרבותית בלתי מוחשית של ברזיל. גבינת הקנסטרה מיוצרת מחלב פרה גולמי (לא מפוסטר) והיא בעלת טעם מתובל עדין ובעלת גוף מלא. היא נצרכת בשלושה סוגים של התיישנות: טריה, חצי מיושנת ומיושנת לחלוטין. השלב הטרי פירושו תקופה של ארבעה ימים וההתיישנות המלאה ארבעים יום. באופן מסורתי, קנסטרה מתבגרת למשך 21 יום (חצי מיושנת), אך חלק מהיצרנים משאירים אותה להתבגרות ארוכה עוד יותר (כאמור מלאה), עד 40 יום, כאשר הטעם שלה בהתיישנות זו דומה לזה של גרנה פדנו. בעבר, הגבינה נעשתה לאירועים מיוחדים כמו ביקורים של בני מלוכה וראשי מדינה. מומלץ לשלב אותה עם יין אדום, בירה כהה וממרח גויאבה. בשנת 2008, הגבינה הזו הוכרזה כמורשת תרבותית בלתי מוחשית של ברזיל. רשימת גבינות מדיה וקבצים בנושא קנסטרה בוויקישיתוף Queijos no Brasil - Queijo Canastra "Queijo da Serra da Canastra - Slow Food Brasil". Slow Food Brasil (בBrazilian Portuguese). נבדק ב-2017-04-21. "Bens Culturais Registrados". portal.iphan.gov.br. נבדק ב-2017-04-21.
קשר שלמה

קשר שלמה (באנגלית: Solomon's Knot; בלטינית: Sigillum Salomonis, מילולית: חותם שלמה) הוא דגם עיטורי נפוץ בתרבויות ובתקופות שונות. מוכר לרוב בפסיפסים רומיים. דגם "קשר שלמה" מורכב משתי לולאות אובליות שלובות זו בזו. הלולאות נשזרות בארבעה צמתים. על אף הגדרתו כ"קשר" אין מדובר בקשר מתמטי (Knot), אלא בשזר (Link). מקור השם אינו ברור. יש מניחים שכך פורשה "מקלעת פקעים" (מלכים א', ו', 18) בעיטורי מקדש שלמה. תורת הקשרים מדיה וקבצים בנושא קשר שלמה בוויקישיתוף קשר L4a1 באתר "אטלס הקשרים" המונח "חותם שלמה" (אנ') תפוס במשמעות שונה: מדובר בחותם אגדתי המיוחס למלך שלמה במסורות מתחום תורת הנסתר אבן מגולפת בדגם "קשר שלמה"; גליסיה, ראשית התקופה הרומית בצפון-מזרח חצי האי האיברי דגמי "קשר שלמה" ברצפת הפסיפס בכנסיית המולד, בית לחם עיטור אות ראשה בכתב יד מסוף המאה ה-11 פרט מפיסול שער כנסיית סן טומה (אנ') בלומברדיה, ראשית המאה ה-12 פיסול של "משטח וילמור" באוניברסיטת דרהאם, 2012
גולקה

גולקה (בפולנית: Gołka) היא גבינה מפולין מאזור שלזיה העשויה אך ורק מחלב בקר. לגולקה צורה גלילית. לגבינה יש בדרך כלל דוגמה דקורטיבית על פני השטח שלה הנובעת מתבניות העץ המשמשות ללחיצת הצורות. לגבינה יש טעם מלוח עדין עם ארומה מעושנת. היא מאופיינת בצבעה הצהוב הבהיר, ולפני העישון מניחים אותה כאמור בתבניות עץ מגולפות היוצרות את צורתו הגלילית האופיינית ומעניקות דוגמה דקורטיבית על הקליפה. עם טעמה העדין, הטעם המעושן והמרקם הרך, גולקה מתאימה בצורה הטובה ביותר עם שימורי פירות ולחם. המטבח הפולני מדיה וקבצים בנושא גולקה בוויקישיתוף "Gazdowski Cheese - Arca del Gusto". ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גולקה".
הפילה של הקוסם

הפילה של הקוסם (באנגלית: The Magician's Elephant) הוא סרט הרפתקאות אמריקאי-אוסטרלי, מסוגת הרפתקאות ופנטזיה בהנפשה ממוחשבת, המבוסס על ספר בעל אותו שם מאת קייט די-קמילו. הסרט בוים על ידי ונדי רוג'רס על פי תסריט שנכתב על ידי מרטין היינס, והופק על ידי ג'וליה פיטור. נער בשם פיטר מחפש אחר אחותו האבודה, בדרכו, מגדת עתידות מספרת לו שעליו למצוא את הפילה של הקוסם. נואה ג'ופ - פיטר, נער יתום אשר אומץ בידי שומרו וילנה. מנדי פטינקין - וילנה לוץ, חייל לשעבר אשר הפך לשומר של פיטר. בריאן טיירי הנרי - ליאו מטיאן, שכנו של פיטר ובעלה של גלוריה. שאן קליפורד - גלוריה מטיאן, שכנתו של פיטר ואשתו של ליאו. נטסיה דמיטריו - מגדת עתידות, המספרת בסרט. בנדיקט וונג - הקוסם מירנדה ריצ'רדסון - גברת לאוון קירבי האוול-בפטיסט - הרוזנת אסיף מנדבי - המלך פיקסי דייוויס - אדל, אחותו האבודה של פיטר. דון פרנץ' - האחות מרי רפאל בוזגלו - פיטר אוהד שחר - וילנה לוץ לירון ברנס - ליאו מטיאן לורן סביר - גלוריה מטיאן דדי זהר - המלך נועה ברוך - הרוזנת יהויכין פרידלנדר - הקוסם נורית בנאי קורן - גברת לאוון מאיה בר שלום - מגדת עתידות מיה אלון - האחות מרי נעמי פוקס - אדל אודי רצין - דה שמט ניר רון - שר ההגנה אסף דגני - מוכר דגים גבריאלה לואיס - גברת טיילור עמי מנדלמן - שומר זקן / דמויות שונות "הפילה של הקוסם", במסד הנתונים הקולנועיים IMDb (באנגלית) "הפילה של הקוסם", באתר נטפליקס "הפילה של הקוסם", במסד הנתונים הקולנועיים KinoPoisk (ברוסית) הפילה של הקוסם, במיזם "אישים" לתיעוד היצירה הישראלית McNary, Dave (15 בדצמבר 2020). "Noah Jupe, Pixie Davies, Sian Clifford Board Animated Film Magician's Elephant for Netflix". Variety. ארכיון מ-15 בדצמבר 2020. נבדק ב-15 בדצמבר 2020. {{cite web}}: (עזרה) Giardina, Carolyn (15 בדצמבר 2020). "The Magician's Elephant Animated Feature In the Works at Netflix". The Hollywood Reporter. ארכיון מ-15 בדצמבר 2020. נבדק ב-15 בדצמבר 2020. {{cite web}}: (עזרה)
אד מדיגן

אדוארד "אד" רל מדיגן (באנגלית: Edward Rell "Ed" Madigan; 13 בינואר 1936 – 7 בדצמבר 1994) היה פוליטיקאי אמריקאי שכיהן כמזכיר החקלאות של ארצות הברית בשנים 1991–1993 תחת הנשיא ג'ורג' הרברט ווקר בוש, ולפני כן כחבר בית הנבחרים של ארצות הברית במשך שמונה עשרה שנה. מדיגן נולד בלינקולן שבאילינוי ב-13 בינואר 1936. בטרם ייסד עסק למוניות, למד במכללת לינקולן שבעיר הולדתו. את תפקידו הציבורי הראשון מילא כחבר במועצת עיריית לינקולן לערעורי איזור מ-1965 עד 1969. באותה תקופה נבחר לבית הנבחרים של אילינוי, שם היה חבר בשנים 1967–1972. בנובמבר 1972 נבחר מדיגן אל בית הנבחרים של ארצות הברית מטעם מחוז הקונגרס ה-21 של אילינוי. הוא הושבע לתפקידו בראשית ינואר 1973, וייצג מחוז זה עד 1983. ב-1984 התמחה בלשכתו דון בייקון, לימים חבר הקונגרס מטעם נברסקה. לאחר מכן עבר לייצג את מחוז הקונגרס ה-15. ב-1989 הפסיד בבחירות פנימיות של המפלגה הרפובליקנית לתפקיד מצליף סיעת המיעוט לניוט גינגריץ', לימים יושב ראש בית הנבחרים של ארצות הברית. כאשר קלייטון יוטר התפטר מתפקידו כמזכיר החקלאות של ארצות הברית ב-1991, מינה אותו הנשיא ג'ורג' הרברט ווקר בוש למזכיר מחלקת החקלאות של ארצות הברית. מדיגן מילא תפקיד זה עד 1993, והיה הקתולי הראשון בתפקיד. ב-7 בדצמבר 1994 נפטר מדיגן במרכז הרפואי סנט ג'ון שבספרינגפילד בעקבות סיבוכים בסרטן הריאה ממנו סבל. הוא ורעייתו, אוולין, חבקו שלוש בנות. בשנת 1995 נקרא על שמו אזור מוגן דרומית ללינקולן. מדיה וקבצים בנושא אד מדיגן בוויקישיתוף אד מדיגן, באתר המדריך הביוגרפי של הקונגרס של ארצות הברית (באנגלית) אד מדיגן, באתר "Find a Grave" (באנגלית) אד מדיגן, באתר המדריך הביוגרפי של הקונגרס של ארצות הברית (באנגלית)
מוחמד ולד בילאל

מוחמד ולד בילאל מסעוד (בערבית: محمد ولد بلال مسعود; נולד ב-10 בדצמבר 1963, בעיר רוסו (אנ') בדרום מאוריטניה) הוא מהנדס מים בהשכלתו המכהן בתפקיד ראש ממשלת מאוריטניה מאז 6 באוגוסט 2020. הוא החליף את קודמו בתפקיד אסמאעיל ולד בדה ולד א-שייח' סידיא (إسماعيل ولد بده ولد الشيخ سيديا). מוחמד בילאל נולד בשנת 1963, בעיר רוסו (אנ') (בירת מחוז טרארזה (אנ')), סמוך לנהר סנגל, המפריד בין מאוריטניה לסנגל השכנה. הוא למד בעיר הולדתו רוסו, וסיים תואר ראשון במתמטיקה באמצע שנות ה-80. את השכלתו האקדמית הוא המשיך באלג'יריה, שם הוסמך כמהנדס מים בשנת 1990. בהמשך, הוא עבד כמהנדס מים ויועץ במספר מגזרים ממשלתיים ופרטיים במאוריטניה. כיהן כשר החוץ ב-2003–2005. ביולי–אוגוסט 2005, כיהן כשר השירות הציבורי. במרץ 2007 – אפריל 2008 כיהן כשר התחבורה. באפשריל – אוגוסט 2008 כיהן כשר השיכון. ב-2013–2018, כיהן כשגריר מאוריטניה באלג'יריה. במהלך שנת 2020 נשמעה ביקורת במדינה על תפקוד הממשלה, וכן הועלו חשדות לשחיתות. דו"ח שהוכן על ידי ועדת חקירה פרלמנטרית אישש חלק מהחשדות, ובין החשודים היו כמה עוזרים בכירים ומקורבים של הנשיא לשעבר מוחמד אולד עבד אל עזיז. בין החשודים עלה גם שמו של ראש הממשלה איסמעיל אולד בדדה ולד אל-שייח' סידיא, והוא התפטר ב-6 באוגוסט 2020 מבלי לציין סיבה. בבוקר של אותו יום (6 באוגוסט 2020), הטיל הנשיא מוחמד אולד ג'ז'ואני על מוחמד ולד בילאל את תפקיד ראש הממשלה, וכעבור שלושה ימים, ב-9 אוגוסט 2020, הכריז בילאל על הקמת ממשלה חדשה, שבה נשארו רוב חברי הממשלה הקודמת והוחלפו רק שישה מבין 23 שרי הממשלה. בחודש מאי 2021, כ-9 חודשים לאחר הקמת ממשלתו הראשונה, הקים מוחמד ולד בילאל את ממשלתו השנייה. הוא החליף את רוב השרים בממשלתו (14 תיקים מתוך 23) וכן העביר סמכויות בין משרדי ממשלה, מה שגרם לשינוי שמות המשרדים. במרץ 2022 התגברו קולות הביקורת על תפקודה של ממשלת בילאל, שכיהנה יותר משנה וחצי. ב-24 במרץ נאם הנשיא ג'זואני בפני בוגרי בית הספר הלאומי למנהל, עיתונות ומשפטים וציין את ההכרח להתחיל לבנות במאוריטניה מנהל מודרני ואפקטיבי שבמרכזו השירות לאזרח. כמה ימים לאחר נאומו של הנשיא, הודיע מוחמד ולד בילאל על התפטרות ממשלתו (מבלי לפרט את הסיבות) ולמחרת, ב-30 במרץ, הודיע שהנשיא הטיל עליו שוב להרכיב ממשלה חדשה. John Paul Ging, Mauritanian Prime Minister replaced amid investigation into alleged corruption, africanews.com, 7 אוגוסט 2020, africanews.com,, 7 אוגוסט 2020 الشيخ محمد حرمه - אל-שיח' מוחמד חרמה,, محمد ولد بلال.. مهندس المياه الذي كُلف بتشكيل الحكومة - מוחמד ולד בילאל...מהנדס המים שהופקד על הרכבת הממשלה,, saharamedias, 6 באוגוסט 2020 , , Veteran administrator Mohamed Ould Bilal named Mauritania's new PM,, reuters, 6 אוגוסט 2020 , [Formation d’un nouveau gouvernement mauritanien (בצרפתית), Agence Mauritaneunne D'information, 9 אוגוסט 2020 , Remaniement partiel du gouvernement, AMI, 26 ספטמבר 2022 , الحكومة الجديدة: غير ثلثها وحضر النواب مع تبادل وهيكلة محدودة, alakhbar, 4 יולי 2023
האספה המחוקקת של מהאראשטרה

האספה המחוקקת של מהארשטרה (במראטהית ובהינדי: महाराष्ट्र विधान सभा; בתעתיק: מהאראשטרה וידהאן סבהה) היא הבית התחתון של בית המחוקקים הדו-ביתי של מהאראשטרה, הודו. האספה המחוקקת של מהאראשטרה הוקמה ב-1960, כשהאספה המחוקקת של בומביי פוצלה בין שתי המדינות שהוקמו עם פיצול מדינת בומביי למהארשטרה וגוג'ראט. גודלה של האספה נקבע לשני שלישים מהאספה המחוקקת של בומביי, כאשר מתוך 396 חברי האספה 264 היו לחברי האספה המחוקקת של מהאראשטרה ו-132 לחברי האספה המחוקקת של גוג'ראט. בדומה לאספה המחוקקת של בומביי, גם היא נקבעה כבית תחתון והוקמה המועצה המחוקקת של מהאראשטרה כבית עליון. בעת הקמת האספה המחוקקת ב-1960 היו בה 264 מושבים. ב-1967 הוגדל מספר מושבי האספה ל-270, וב-1978 נקבע המספר הנוכחי, 288. האספה בוחרת את 19 נציגי מהאראשטרה ברג'יה סבהה. הרכבה הנוכחי של האספה המחוקקת של מהאראשטרה נקבע בבחירות באוקטובר 2019. מפלגת העם ההודית הייתה למפלגה הגדולה ביותר עם 104 מושבים. שתי המפלגות הבאות, שיוו סנה ומפלגת הקונגרס הלאומית התפלגו במהלך כהונת האספה לשתי פלגים, האחד חבר בברית הדמוקרטית הלאומית והאחר בברית עם הקונגרס הלאומי ההודי, המחזיקה ב־45 מושבים באספה. אתר האינטרנט הרשמי של האספה המחוקקת של מהאראשטרה אתר האינטרנט הרשמי של קצין הבחירות הראשי, מהאראשטרה (באנגלית) Maharashtra Election Results, Result University Report on the Third General Elections in India, 1962, New Dlehi: Election Commussuon of India, עמ' 3–4 The Bombay Reorganisation Act, 1960, s.13 ערך זה הוא קצרמר בנושא הודו. אתם מוזמנים לתרום לוויקיפדיה ולהרחיב אותו.
ראדה חאמוביץ'

ראדה חאמוביץ' (בסרבית: Раде Хамовић‏; 13 בפברואר 1916 – 19 במאי 2009) היה גנרל יוגוסלבי אשר פיקד על כוחות בפרטיזנים של טיטו במהלך מלחמת העולם השנייה. לאחר המלחמה שימש כראש המטה הכללי היוגוסלבי בין השנים 1961–1967. חאמוביץ' נולד ב-13 בפברואר 1916 בסטולאץ שהשתייכה אז לאימפריה האוסטרו-הונגרית. אביו היה סוחר שהתעשר לאחר שסיפק קפה ומזון לצבא האוסטרו-הונגרי במהלך מלחמת העולם הראשונה. לאחר המלחמה, סופחה סטולאץ לממלכת יוגוסלביה. ב-1936 הוא התגייס לצבא המלכותי היוגוסלבי ולמד באקדמיה הצבאית בבלגרד. לאחר מכן למד בבית ספר לקצינים בסרייבו ומונה למפקד רגימנט הרגלים ה-60. באפריל 1941 פלשו מדינות הציר ליוגוסלביה וכבשו אותה תוך 13 ימים. חאמוביץ' הצליח להימנע מנפילה בשבי ונמלט לרומניה. כעבור זמן קצר הוא חזר ליוגוסלביה, והצטרף לפרטיזנים של טיטו. הוא השתתף בקרבות בבוסניה והרצגובינה כנגד הגרמנים ותומכיהם, ובקרואטיה כנגד האוסטאשה. באוקטובר 1941 הוא מונה למפקד גזרת סרייבו-פוצ'ה. במאי 1942 הוא מונה לחבר המפקדה העליונה של הפרטיזנים. באוגוסט של אותה הוא מונה למפקד בריגדת המחץ ה-3. בדצמבר 1943 הוא מונה לראש מטה הדיוויזיה ה-29. לאחר המלחמה הוא המשיך לשרת במטה הכללי היוגוסלבי. בין 1952–1956 הוא שימש כמפקד המחוז הצבאי הארמייה ה-3 בסקופיה. לאחר מכן מונה למפקד המחוז הצבאי הארמייה ה-5 בזגרב. ב-16 ביוני 1961 הוא מונה לראש המטה הכללי היוגוסלבי עד 15 ביוני 1967 כאשר במקומו מונה מילוש שומוניה. לאחר מכן מונה לתפקיד הסמלי של המפקח הכללי של הצבא היוגוסלבי. באוגוסט 1968 הוא התנגד להחלטתו של יוסיפ ברוז טיטו להכריז על גיוס כללי של הצבא היוגוסלבי לנוכח האביב של פראג. עקב כך, הוא סולק מהצבא. לאחר פירוק יוגוסלביה הוא עבר להתגורר בסלובניה. הוא נפטר בליובליאנה ב-19 במאי 2009. ראדה חאמוביץ' באתר הגנרלים של מלחמת העולם השנייה
בית העלמין בוגוסלובסקויה

בית העלמין בוגוסלובסקויה (ברוסית: Богословское кладбище) הוא בית קברות, הממוקם בנפת קלינין, בסנקט פטרבורג. ויקטור צוי יבגני שוורץ יבגני מראווינסקי ולריאן פרולוב מיכאיל קובליוב קיריל לברוב יעקב פרנקל מיכאיל רימסקי-קורסקוב יצחק מואיסייביץ זלצמן אתר האינטרנט הרשמי של בית העלמין בוגוסלובסקויה (ברוסית) מדיה וקבצים בנושא בית העלמין בוגוסלובסקויה בוויקישיתוף בית העלמין בוגוסלובסקויה, ברשת החברתית VK